SIAHAAH 10th INTERNATIONAL DAY OF YOGA LAWMNA HUN HMAN A NI,"900/2024-2025 Dated Siaha 21st June, 2024: 20th Battalion Assam Rifles bultumin tukin zing dar 7:00 khan Helipad, Siahaah  ""Yoga, mahni  leh  khawtlang tan (Yoga for Self and Society)""  tih thupuia hmangin  International Day of Yoga Vawi 10-na lawmna hun hman a ni. Major Raj Kishor, Company Commander, 20th Battalion  Assam Rifles  chuan 'International Day of Yoga' chhim tura kalkhawm te hnenah lawmthu sawina a nei hmasa a. India ram chauh ni lo khawvel ram hrang hrangten Yoga thatna kawng tam tak an hre tawh a, uar takin khawvel hmun hrang hrangah Yoga insawizawina kalpui  thin a ni tiin   Khawvel pum huap Yoga Day chu United Nations  (UN) pawhin a lo puanphah tawh a ni,  a ti. Yoga chu rilru hriselna piah lamah taksa hriselna atan thil tangkai tak a nih avangin mipuiten uar zawk a kan hman zel a tul hle tih a sawi a. Major Raj Kishor chuan   Yoga  insawizawina hi nitin nunphungah la lut theuh ila, rilru hriselna piah lamah  taksa hriselna a thlen ang a, natna tam tak lakah kan fihlim dawn tiin urhsun zawk a hmang zel turin Siaha mipuite a sawm nghal bawk. Tukin  'International Day of Yoga' lawmna pual  hian  Yoga insawizawina chi hrang hrang tih a ni a. Pu Dhara Singh, Madhya Pradesh chuan Yoga insawizawina hun hi a kaihruaiin a hmanpui a ni. Attachment Loading attachment...",Dated: 21 st Jun 24 5:23 PM,https://dipr.mizoram.gov.in/post/siahaah-10th-international-day-of-yoga-lawmna-hun-hman-a-ni